José Serrano

José Serrano, celým menom José Calixto Serrano Simeón (* 14. október 1873, Sueca, Španielsko – † 8. marec 1941, Madrid) bol španielsky hudobný skladateľ známy svojimi zarzuelami. V jeho tvorbe cítiť vplyv Pucciniho a talianskeho verizmu.

Život a dielo 
José Serrano sa narodil v meste Sueca, kde jeho otec viedol hudobnú kapelu a k hudbe viedol aj svojho syna. V roku 1889 odišiel mladý José študovať na konzervatórium vo Valencii. Pôvodne sa začal učiť hre na klavír, ale čoskoro ho vymenil za husle a štúdium kompozície pod vedením Salvadora Ginera. V roku 1892 sa presťahoval do Madridu, kde získal ročné štipendium. Počas ťažkých začiatkov v Madride komponoval piesne, aby sa nejako uživil. Skúsenosti s komponovaním zarzuel získal aj vďaka Manuelovi Fernándezovi Caballerovi, ktorému pomáhal pri tvorbe zarzuely Gigantes y cabezudos. Svoj prvý samostatný divadelný úspech zaznamenal v roku 1900 zarzuelou El Molete. Spolu skomponoval asi 50 zarzuel, medzi najznámejšie patrí La cancion del olvido, Los de Aragón, Los claveles, La dolorosa a iné. Okrem zarzuel je známa aj jeho hymna Valencie (1909). Pracoval aj na skomponovaní opery La venta de los gatos, ktorú však nikdy nedokončil.

Zoznam diel 
1900 El motete, El corneta de órdenes, La alegría del batallón. 
  
1902 Don Miguel de Mañarra, El olivar (Tomás Barrera), La mazorca roja. 
  
1903 El pelotón de los torpes (Ángel Rubio), El solo de trompa, La Reina mora.
 
1904 La torería, El trébol (Quinito Valverde), Las estrellas (Quinito Valverde), Y no es noche de dormir (Quinito Valverde), La casita blanca, 	  
  
1905 El contrabando (José Fernández Pacheco), La reja de la Dolores (Quinito Valverde), El amor en solfa (Ruperto Chapí), El mal de amores, Moros y cristianos, El perro chico (Quinito Valverde).

1906 La Infanta de los bucles de oro, La mala sombra, La noche de reyes, El pollo Tejada (Quinito Valverde), La banda nueva (Apolinar Brull). 
  
1907 La gente seria, Namita Naná, Alma de Dios, La suerte loca (Joaquín Valverde).

1910 El palacio de los duendes (Amadeo Vives), El trust de los tenorios.   

1911 Barbarroja, El carro del sol.	  
  
1913 La gentuza.   
  
1914 El Príncipe carnaval (Quinito Valverde), El rey de la banca, El amigo Melquíades (Quinito Valverde).

1916 La sonata de Grieg, La canción del olvido (Romero Sarachaga y Fernandez-Shaw).  
  
1917 Los leones de Castilla, Si yo fuera rey.	  
  
1919 La venda de los ojos. 
  
1924 Danza de apaches, La maga de Oriente (Ernesto Pérez Rosillo). 
  
1926 Magda la tirana. 
  
1927 Las hilanderas, Los de Aragón, La prisionera (Balaguer, Francisco). 

1929 Los claveles. 
  
1930 La dolorosa. 
 
1943 La venta de los gatos. 
  
1944 Golondrina de Madrid. 

Španielski hudobní skladatelia
Zarzuela
Úmrtia na rakovinu